**Referat av FAU-møte ved Linderud skole -04.11.19**

|  |  |
| --- | --- |
| Møtetid: | 04.11.19 kl.18.00 |
| Sted: | Personalrommet, Linderud skole |
| Referent: | Selma Jugo |

Referat fra forrige møte ble godkjent.
Det oppleves som positivt at møtereferatet sendes som skolemelding og er tilgjengelig for alle foresatte.

FAU-leder informerte om agenda for dagens FAU møte ble endret grunnet besøk av Bydel Bjerke ved Mari Boysen, prosjektleder for Nærmiljø Groruddalssatsing.

Mari informerte kort om organisasjonsstruktur og mandatet til Nærmiljø Groruddalssatsing.

* Opprettet for ca. 2 år siden
* Fordelt på 3 områder
* 4 ansatte som samarbeider med ulike tjenestesteder i bydelen, samt beboere, organisasjoner, FAU ol.
* Undersøker behovet i nærmiljøet og søker om midler for å dekke behovet
* Tilgjengelig i ukedager på Bydelskontor på Linderud senter

Mari informerte videre om Trygghetsvandring som skal finne sted 25.11.19 kl.18.00. Det er ønskelig å samle ca. 20 personer som kan deles i 2 grupper. Gruppene skal bestå av 4 voksne, 4 barn, 4 ungdommer og 4 eldre personer som skal opplyse om aktuelle forbedrings- og tilpasningsområder i nærmiljøet.

Info om Trygghetsvandring ble delt ut til FAU representanter og skolen med tanke på å spre informasjon videre.

**Rektors kvarter:**

Rektor informerte om at skolen har mottatt utkast til Utredningsrapporten som ikke er offentliggjort enda. I rapporten konkluderes det med at det vil komme en utredning om skolestruktur ved Linderud og Vollebekk skole.
Skolen/FAU bes om å sende inn en uttalelse i saken. Uttalelsen bør inneholde informasjon om diverse utfordringene knyttet Linderud, samt konsekvenser av to barneskoler i nærområdet. Rektor sender info om tilbakemeldingsfrist på felles mail til FAU. FAU ser på tidligere uttalelse og jobber fortløpende med saken.

**Informasjon fra FAU styret**

* Skolen er pålagt til å ha to representanter til skolemiljøutvalget (SMU). Møte i SMU avholdes samme dag som møte i Driftsstyret. Dette da noen av representantene deltar på begge møter. Møtefrekvens er ca. 2-3 ganger i løpet av skoleåret og minimum 1 gang per semester. Møtevarighet ca:kl.15.30-16.30. Representantene for skoleåret 2019/20 er Birgitte Undli og Adan Bashir.
* Det meldes fortsatt om utfordringer knyttet til klasselister tilgang. De som ikke har fått klasselister skal kontakte kontaktlærer. Alle kontaktlærere skal ha fått føringer fra skoleledelsen.
* Årshjul med ansvarsoppgaver og møteplan for FAU ligger på nettsiden til Linderud skole.
* I mai 2019 ble FAU ved Linderud skole registrert som frivillig organisasjon. På bakgrunn av dette kan vi søke om midler som frivillig forening. Dette innebærer også en del krav knyttet til organisasjon som er årsmøter, vedtekter, budsjett ol.
Siden organisasjon er nyopprettet vurderes det som unødvendig å ha Årsmøte i høst. Det foreslås som mest hensiktsmessig å avholde Årsmøte før 17.05.20. Årshjulet oppdateres før neste FAU møte.
* Bankkonto for FAU bør opprettes snarest mulig. Anne og Selma har ansvar for dette.

**Eventuelt**

* Spørsmål om natteravnene på Linderud

Natteravnene ved Veitvet og Årvoll skole er organisert av foreldre i FAU og samarbeider med foreldre ved Linderud skole dersom noen ønsker å være med. Møtested Veitvet Bowling. Det er to og to som går sammen (minimum).

* Det er observert positiv endring i forhold til tidligere meldte trafikkutfordringer i skolens nærområde. Dette etter flere henvendelse fra foreldre/elever ved skolen.

**Gruppearbeid**

* **Gruppe 1, barnetrinnet/AKS:**
* Ønskelig med tilbud om ulike aktiviteter/endring av nåværende aktivitetstilbud, samt mer inkludering i aktiviteter med fokus på mobbing
* Tilbud om leksehjelp
* Bedre kommunikasjon/mer info om det skjer noe med barna
* Mattilbud i høst/vinter bør inneholde mer suppe og grøt
* **Gruppe 2, mellomtrinnet**
* Vi ønsker å søke penger fra bydel for f.eks. barnepass og tolk på foreldremøter
* Lærerne bruker utesko innendørs mens elevene må ta av seg sko når de kommer inn. Dette opplever barna som urettferdig. Det er heller ikke kommunisert klart ut til foresatte at alle barna bør ha innesko. Vi mener det bør være like regler for alle når det gjelder skobruk, både barn og lærere.
* Det mangler hygienebokser til å kaste bind i på jentedoene på mellomtrinnet. Det må komme på plass.
* Barn forteller at de ikke får bruke huskene utenfor spesialklassen i friminuttet. Dette opplever de som utrettferdig.
* Vi ønsker oss klasseballer til mellomtrinnet, da det er mange som har med private fotballer m.m. på skolen som de deler når de ønsker å spille ball. Med klasseballer kan flere barn spille, og med andre typer baller, f.eks. basketballler kan barna også bruke basketnettene som finnes i skolegården i friminuttene. Dette er kanskje også noe vi kan søke penger til.
* **Gruppe 3, ungdomstrinnet**
* Ønskelig med sosiale tiltak på ungdomstrinnet med tanke på forebygging av uønsket atferd

Foreldre etterspør konkrete tiltak som skolen kan/skal sette i gang og er samarbeidsvillige om skolen vurder dette som ønskelig.

* Ønskelig med klasseturer på ungdomstrinnet.

 Mer informasjon om utfordringer knyttet til planlegging av klasseturer og avvikling av tilbud om klasseturer. Ønskelig med forslag på hvordan dette kan bli løst/diverse tiltak.